
Направил съм първоначална инвестиция в платформа за търговия на форекс и акции от 40 000лв. Реализирал съм загуба от 10 000лв и съм решил да изтегля остатъка от първоначалната инвестиция, който е 30 000лв. Въпросът ми е дали е нужно да уведомявам НАП, че този приход реално е първоначалната инвестиция, а не е печалба и бих ли имал някакъв проблем за в бъдеще ако реша да използвам тези средства за финансирането на някакво имущество. Благодаря Ви.


 

Връщане на първоначална инвестиция в акции.
===========================================

 

Чл. 13 от Закона за данъците върху доходите на физическите лица третира необлагаемите доходи – 


Чл. 13. (1) Не са облагаеми:  

 – доходите от разпореждане с финансови инструменти по смисъла на § 1, т. 11 от допълнителните разпоредби;  

4. разпределените под формата на нови дялове и акции печалба или друг източник на собствен капитал в търговски дружества, както и разпределените печалба или друг източник на собствен капитал под формата на увеличаване на номиналната стойност на съществуващите дялове и акции.  

стойност.  

 “Разпореждане с финансови инструменти” за целите на чл. 13, ал. 1, т. 3 са сделките:  

а) (доп. – ДВ, бр. 109 от 2013 г., в сила от 01.01.2014 г., изм. – ДВ, бр. 95 от 2015 г., в сила от 01.01.2016 г., изм. – ДВ, бр. 15 от 2018 г., в сила от 16.02.2018 г.) с дялове и акции на колективни инвестиционни схеми и на национални инвестиционни фондове, акции, права и държавни ценни книжа, извършени на регулиран пазар по смисъла на чл. 152, ал. 1 и 2 от Закона за пазарите на финансови инструменти; права за целите на изречение първо са ценните книжа, даващи право за записване на определен брой акции във връзка с взето решение за увеличаване на капитала;  

б) сключени при условията и по реда на обратно изкупуване от колективни инвестиционни схеми, допуснати за публично предлагане в страната или в друга държава – членка на Европейския съюз, или в държава – страна по Споразумението за Европейското икономическо пространство;  

в) (нова – ДВ, бр. 109 от 2013 г., в сила от 01.01.2014 г.) сключени при условията и по реда на обратно изкупуване от национални инвестиционни фондове, допуснати за публично предлагане в страната; за обратно изкупуване се смята и разпределението на парични средства при ликвидация на национални инвестиционни фондове от затворен тип;  

г) (предишна б. “в” – ДВ, бр. 109 от 2013 г., в сила от 01.01.2014 г.) сключени при условията и по реда на търгово предлагане по глава единадесета, раздел II от Закона за публичното предлагане на ценни книжа, или аналогични по вид сделки в друга държава – членка на Европейския съюз, или в държава – страна по Споразумението за Европейското икономическо пространство.


Не става съвсем ясно от запитването Ви дали се касае за разпореждане с финансови инструменти, но след като не сте реализирал доходи, не би следвало същите да са облагаеми.


Поздрави,  

адв. Николина Митова  

тел. 0898 303092


